স্থানীয় বাসিন্দা মাইনুল হক সোহেল জানান, স্থানীয় চাংগুরিয়া গ্রামের বাসিন্দা মো. ইসমাইলের ছেলে গুঠিয়া মহেষচন্দ্র মাধ্যমিক বিদ্যালয়ের ৭ম শ্রেণির ছাত্র মো. রাহাত (১২) এবং তার বন্ধু একই গ্রামের মো. রাজ্জাকের ছেলে মো. রুম্মান (১৩) বিকেলে সাড়ে ৩টার দিকে বায়তুল আমান মসজিদ কমপ্লেক্সের পুকুরে গোসল করতে নামে। তারা দীর্ঘক্ষণ পুকুরের পানিতে ডুবোডুবি করে। এক পর্যায়ে রাহাত ডুব দিয়ে পুকুরের ঘাটলার নিচে আটকা পড়ে। তাকে উদ্ধার করতে গিয়ে রুম্মানও ঘাটলার নীচে আটকা পড়ে। পরে বানারীপাড়া ফায়ার সার্ভিসকে খবর দেওয়া হলে তাদের একটি দল ঘটনাস্থলে গিয়ে বিকেল সাড়ে ৫টার দিকে ঘাটলার নীচ থেকে ওই দুই শিশুকে অচেতন অবস্থায় উদ্ধার করে বানারীপাড়া উপজেলা স্বাস্থ্য কমপ্লেক্সে নিয়ে যায়। এ সময় কর্তব্যরত চিকিৎসক দুই শিশুকে মৃত ঘোষণা করেন।